Hjørring Kommune har nu besluttet, at revyen skal have et sponsorat på 300.000 kroner.

Det var et enigt økonomiudvalg, der onsdag vedtog, at Hjørring Revy skal modtage 300.000 kroner som en del af en sponsoraftale med Hjørring Kommune. Borgmester i Hjørring Kommune, Arne Boelt, har hele tiden været fortaler for sponsoratet og er tilfreds med beslutningen. - Vi vil have det her frem i lyset. Det er en "noget for noget"-aftale, og vi bruger også det her som branding, siger Arne Boelt (Soc. Dem.) til TV2/Nord.